Paramos įmonėms, vykdančioms žemės ūkio produktų perdirbimo veiklą paukštienos ir kiaušinių sektoriuose ir patyrusioms nuostolių dėl COVID-19 ligos (koronaviruso infekcijos) epideminės situacijos, teikimo taisyklių

2 priedas

**Nuostolių apskaičiavimo metodika**

Nuostolių kompensavimo laikotarpis yra 2020 m. kovo 16 d.–birželio 16 d. Paramos suma yra lygi pareiškėjo patirtiems nuostoliams dėl COVID-19 ligos epideminės situacijos nuostolių kompensavimo laikotarpiu, apskaičiuotiems pagal šio priedo 1 ir 2 punktuose nurodytas formules. Sandėliuojami produktai apibrėžti Taisyklių 4.4 papunktyje.

1. Įmonėms, kurios užsiima viena iš veiklų, nurodytų Taisyklių 5.1 ir 5.2 papunkčiuose, nuostoliai apskaičiuojami pagal formulę:

***NB=∑Nj + NM,***

čia:

NB –pareiškėjo patirti nuostoliai (Eur);

Nj – pareiškėjo patirti nuostoliai pagal atskirą sandėliuojamą produktą (Eur), kurie paskaičiuojami pagal formulę:

***Nj*** ***= (SK2020 – SK2017-2019) × (K1vid – K2vid),***

čia:

SK2020 – sandėliuojamo produkto kiekis nuostolių kompensavimo laikotarpiu (t);

SK2017-2019 – sandėliuoto produkto kiekio vidurkis 2017–2019 m. kovo 16 d.–birželio 16 d. laikotarpiu (t);

K1vid – vidutinė atšaldyto produkto pardavimo kaina 2017–2019 m. kovo–birželio mėn. laikotarpiu (Eur/t);

K2vid – vidutinė užšaldyto arba giliai užšaldyto produkto pardavimo kaina 2017–2019 m. kovo–birželio mėn. laikotarpiu (Eur/t);

j – sandėliuojamo produkto rūšis: paukščių skerdenėlė, paukštienos dalis, kiaušinių produktas (skystas kiaušinių mišinys, skysta kiaušinių masė);

NM – pareiškėjo patirti nuostoliai dėl padidėjusio kiaušinių kiekio, nukreipto kiaušinių miltelių gamybai (Eur), kurie paskaičiuojami pagal formulę:

***NM*** ***=*** ***((KK2020 – KK2017-2019) ×*** ***K3vid)– (KM ×*** ***K4vid) ,***

čia:

KK2020 – kiekis kiaušinių nuostolių kompensavimo laikotarpiu, iš kurių buvo pagaminti kiaušinių milteliai (t);

KK2017-2019 – kiaušinių, iš kurių buvo pagaminti kiaušinių milteliai, kiekio vidurkis 2017–2019 m. kovo 16 d.–birželio 16 d. laikotarpiu (t);

K3vid – vidutinė šviežių supakuotų kiaušinių pardavimo kaina 2017–2019 m. kovo–birželio mėn. laikotarpiu (Eur/t);

KM – kiaušinių miltelių kiekis, pagamintas iš padidėjusio kiaušinių kiekio (kiaušinių padidėjimas imamas kaip skirtumas tarp KK2020 ir KK2017-2019) (t);

K4vid – vidutinė kiaušinių miltelių pardavimo kaina nuostolių kompensavimo laikotarpiu (Eur/t).

2. Įmonėms, kurios užsiima Taisyklių 5.3 papunktyje nurodyta veikla, nuostoliai apskaičiuojami pagal formulę:

***NB = (PK2020 – PK2017-2019) × (K5vid – K6vid)*** ,

čia:

PK2020 – parduotų pramonei kiaušinių kiekis nuostolių kompensavimo laikotarpiu (t);

PK2017-2019 – parduotų pramonei kiaušinių kiekio vidurkis 2017–2019 m. kovo 16 d.–birželio 16 d. laikotarpiu (t);

K5vid – vidutinė parduotų šviežių supakuotų kiaušinių kaina 2017–2019 m. kovo–birželio mėn. laikotarpiu (Eur/t);

K6vid – vidutinė parduotų pramonei kiaušinių kaina 2017–2019 m. kovo–birželio mėn. laikotarpiu (Eur/t).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_